IMISLab/GreekWikipedia huggingface dataset:
Εμμανουήλ Β. Κεφαλογιάννης

Ο Εμμανουήλ Κεφαλογιάννης (Ανώγεια, 23 Απριλίου 1914 ή 1916 - Αθήνα, 16 Οκτωβρίου 2003), του Βασιλείου, ήταν Έλληνας δικηγόρος και πολιτικός. Εξελέγη βουλευτής Ηρακλείου υπηρετώντας από τη δεκαετία του '50 ως το 1964 και στη συνέχεια από το 1974 ως το 1990, συνολικά 16 χρόνια. Χρημάτισε επανειλημμένα υφυπουργός και υπουργός.

 Σπούδασε νομικά στο Πανεπιστήμιο των Αθηνών (πόλη στην οποία άσκησε αργότερα τη δικηγορία) και οικονομικές επιστήμες στην ΑΣΟΕΕ. Κατά τον Ελληνοϊταλικό Πόλεμο πολέμησε στο Μέτωπο και τραυματίστηκε. Στη συνέχεια ανέπτυξε αντιστασιακή δράση στην Κρήτη, για την οποία του απονεμήθηκαν αριστείο Ανδρείας, ο Πολεμικός Σταυρός και το Μετάλλιο Εξαιρέτων Πράξεων. Εξελέγη βουλευτής Ηρακλείου με το Λαϊκό Κόμμα το 1950, με την ΕΡΕ το 1956, το 1958, το 1961 και το 1963.Στη συνέχεια, έγινε ξανά βουλευτής με τη Νέα Δημοκρατία εκλεγείς τα έτη 1974, 1977, 1981 , το 1985, τον Ιούνιο και τον Νοέμβριο του 1989, υπηρετώντας στο Κοινοβούλιο ως το 1990. Υπηρέτησε ως υφυπουργός Οικισμού στην κυβέρνηση Καραμανλή από το 1958 ως το 1961. Έπειτα ήταν υπουργός Εμπορικής Ναυτιλίας στην τελευταία κυβέρνηση πριν τη χούντα και υφυπουργός Μεταφορών και Επικοινωνιών στην κυβέρνηση εθνικής ενότητας του Καραμανλή (26 Ιουλίου 1974 - 9 Οκτωβρίου 1974)Αποσύρθηκε από τα κοινά μετά το 1990 και διορίστηκε διοικητής της Αγροτικής Τράπεζας της Ελλάδας, υπηρετώντας από το 1990 ως το 1993. Ήταν παντρεμένος με την Αικατερίνη Καλογήρου και απέκτησαν δύο κόρες. Πέθανε στην Αθήνα το 2003 και κηδεύτηκε στις 18 Οκτωβρίου στον Μητροπολιτικό Ναό του Ηρακλείου (στον Άγιο Μηνά).
Εκκλησία του Αρχαγγέλου Αγίου Μιχαήλ (Μπρουνάρι)

Η Εκκλησία του Αρχαγγέλου Αγίου Μιχαήλ είναι γοτθική, ξύλινη εκκλησία του 18ου αιώνα στο χωριό Μπρουνάρι στην Πολωνία, η οποία μαζί με διάφορα τσέρκβα έχει χαρακτηριστεί ως μέρος των ξύλινων τσέρκβα της περιοχής των Καρπαθίων στην Πολωνία και την Ουκρανία της UNESCO.

 Το πρώτο τσέρκβα στο Μπρουνάρι χτίστηκε το 1616, όταν ιδρύθηκε μια ενορία της Ένωσης του Μπρεστ στο χωριό. Ένα νέο τσέρκβα χτίστηκε το 1653, ενώ το σημερινό τον 18ο αιώνα. Το 1831, το τσέρκβα ανακατασκευάστηκε και επεκτάθηκε. Το παλιό τέμπλο συνδέθηκε με τον κυρίως ναό, προσθέτοντας ένα νέο ναό, που περιβάλλεται από τρεις τοίχους, με ολόκληρο το τσέρκβα καλυμμένο με νέα στέγη. Μετά την Επιχείρηση Βιστούλας, το τσέρκβα μετατράπηκε σε Ρωμαιοκαθολική εκκλησία.
Σημαία της Σιγκαπούρης

Η εθνική σημαία της Σιγκαπούρης καθιερώθηκε στις 3 Δεκεμβρίου 1959 και αντικατέστησε τη βρετανική σημαία, η οποία ήταν σε χρήση επί 140 χρόνια. Αποτελείται από δύο οριζόντια μισά, ένα κόκκινο και ένα άσπρο. Στην πάνω αριστερή γωνία, υπάρχει ένα λευκό μισοφέγγαρο και πέντε λευκά αστέρια, τα οποία σχηματίζουν κύκλο. Το κόκκινο χρώμα συμβολίζει την καλοτυχία για το λαό των Κινέζων, την παγκόσμια αδελφότητα και την ισότητα των ανθρώπων, όπως και το θάρρος των Μαλαίων, ενώ το λευκό αντιπροσωπεύει την αγνότητα που διαρκεί και την αρετή. Το λευκό φεγγάρι συμβολίζει ένα νέο κράτος που ξεκινάει την πορεία του και τα πέντε αστέρια αφορούν τα ισάριθμα ιδανικά της δημοκρατίας, της ειρήνης, της προόδου, της δικαιοσύνης και της ισότητας.

 Το 19ο αιώνα η Σιγκαπούρη βρισκόταν υπό βρετανική κυριαρχία. Η σημαία που χρησιμοποιήθηκε για τις Αποικίες των Στενών ήταν η βρετανική μπλε σημαία με τρία χρυσά στέμματα, ένα για κάθε οικισμό. Αυτά χωρίζονται από ένα κόκκινο ρόμβο που περιέχει τα τρία στέμματα σε ένα λευκό αντεστραμμένο Υ.Στη διάρκεια της ιαπωνικής Κατοχής χρησιμοποιήθηκε η σημαία της Ιαπωνίας. Μετά τη λήξη του Δευτέρου Παγκοσμίου Πολέμου, η Σιγκαπούρη έγινε ανεξάρτητη αποικία του βρετανικού στέμματος και υιοθέτησε τη δική της σημαία. Ο αριθμός των στεμμάτων από 3 μειώθηκε σε 1 σε σχέση με την προηγούμενη σημαία των οικισμών. Στις 3 Ιουνίου 1959 η Σιγκαπούρη απέκτησε αυτοδιοίκηση. Έξι μήνες μετά, στην τελετή ανάληψης καθηκόντων του νέου αρχηγού κράτους (Yang di-Pertuan Negara) στις 3 Δεκεμβρίου 1959, υιοθετήθηκε η εθνική σημαία, μαζί με το εθνόσημο και τον εθνικό ύμνο Majulah Singapura ("Προχώρα Σιγκαπούρη"). κρατικά σύμβολα της Σιγκαπούρης Αρχειοθετήθηκε 2019-06-08 στο Wayback Machine.
Ευρωμπάσκετ 1951

Η 7η διοργάνωση του ευρωπαϊκού πρωταθλήματος καλαθοσφαίρισης ανδρών του 1951 (γνωστό και ως Ευρωμπάσκετ 1951) οργανώθηκε από τη FIBA Europe. Το τουρνουά διοργάνωσε η Γαλλία, ως δευτεραθλήτρια Ευρώπης, καθώς η προηγούμενη νικήτρια, η Αίγυπτος, είχε διοργανώσει και το προηγούμενο τουρνουά. Οι αγώνες έλαβαν χώρα στο Παρίσι, σε ένα ποδηλατοδρόμιο χωρητικότητας 12.000 θέσεων, κατά το διάστημα από τις 3 Μαΐου ως τις 12 Μαΐου. Από εδώ ξεκινά ο εικοσαετής θρύλος της Σοβιετικής Ένωσης στο χώρο του Ευρωπαϊκού μπάσκετ. Στον τελικό της διοργάνωσης όμως με τους Τσεχοσλοβάκους, του μεγάλου Μράζεκ που ανακηρύχθηκε MVP του τουρνουά, και ενώ το σκορ είναι ισόπαλο 44-44, ο Στίπας Μπουτάουτας –που ήταν πρώτος σκόρερ της διοργάνωσης- ευστοχεί σε ελεύθερη βολή, η οποία στην αρχή ακυρώνεται χωρίς λόγο και στη συνέχεια καταμετριέται και έτσι κέρδισαν οι Σοβιετικοί στον τελικό με 45-44. Οι Γάλλοι θεατές άρχισαν τις αποδοκιμασίες, με συνέπεια η ανάκρουση του εθνικού ύμνου της Ε.Σ.Σ.Δ. να γίνει μέσα σε έντονα γιουχαρίσματα. Αξιοπρεπέστατη εμφάνιση της Ελληνικής ομάδας, η οποία κάτω από τις οδηγίες του Βλαδίμηρου Βάλλα και με πρώτο σκόρερ τον Αριστείδη Ρουμπάνη με 56 πόντους (μ.ο. 8), κατέλαβε την 8η θέση. Στο δυσκολότερο ματς, η εθνικής εναντίον των Σοβιετικών έχασε με 64-42, ενώ ηττήθηκε από τους επίσης πανίσχυρους Τσεχοσλοβάκους στην παράταση με σκορ 54-40.

 Γκρουπ A Γκρουπ B Γκρουπ Γ Γκρουπ Δ Η ομάδα του Λιβάνου, επειδή αποχώρησε από τον αγώνα με το Ισραήλ, δεν έλαβε τον 1 βαθμό του ηττημένου. Οι δύο ομάδες που κατετάγησαν τελευταίες στους ομίλους Α' και Β' των πέντε ομάδων, Λουξεμβούργο και Δανία αντίστοιχα, έδωσαν ένα αγώνα, έτσι ώστε η νικήτρια να μπει στους αγώνες κατάταξης για τις θέσεις 9-16 (μιας και η Ρουμανία αποσύρθηκε από τους αγώνες). Νικήτρια ήταν η ομάδα της Δανίας με 46-45, σε έναν συναρπαστικό αγώνα. Γκρουπ 1 Γκρουπ 2 Αγώνες νοκ-άουτ Οι δύο καλύτερες ομάδες των τεσσάρων ομίλων δημιούργησαν δύο νέους ομίλους στη φάση των οχτώ. Οι πρώτες δύο ομάδες κάθε ομίλου οδηγούνταν στη συνέχεια στην ημιτελική φάση και οι υπόλοιπες ομάδες στους αγώνες κατάταξης για τις θέσεις 5-8. Γκρουπ 1 Γκρουπ 2 Για τις θέσεις 5-8 Σοβιετική Ένωση: Anatoli Below, Stepas Butautas, Wassili Kolpakow, Anatoli Konjew, Otar Korkia, Heino Kruus, Ilmar Kullam, Justinas Lagunavičius, Juri Larionow, Joann Lõssov, Alexander Moisejew, Jewgeni Nikitin, Wiktor Wlassow. Τσεχοσλοβακία: Jiri Baumruk, Miroslav Baumruk, Karel Belohradsky, Zdenek Bobrovsky, Miroslav Dostal, Jindrich Kinsky, Jan Kozak, Zoltan Kreniczky, Jiri Matousek, Ivan Mrázek, Milos Nebuchla, Arnost Novak, Jaroslav Sip, Miroslav Skerik, Karel Sobota. Γαλλία: André Buffiere, René Chocat, Jacques Desseme, Louis Devoti, Jacques Freimuller, Robert Guillin, Robert Monclar, Marc Peronne, Marc Quiblier, Jean-Pierre Salignon, Pierre Thiolon, André Vacheresse. Ελλάδα: Φαίδων Ματθαίου, Γιάννης Σπανουδάκης, Μίμης Στεφανίδης, Τάκης Ταλιαδώρος, Στέλιος Αρβανίτης, Αλέκος Σπανουδάκης, Αριστείδης Ρουμπάνης, Θέμης Χολέβας, Παναγιώτης Μανιάς, Γιάννης Λάμπρου, Αλέκος Αποστολίδης, Νίκος Μήλας. Προπονητής: Βλαδίμηρος Βάλλας. FIBA-Europe Eurobasket 1951
Αργυρό Νερό Λασιθίου

Το Αργυρό Νερό είναι οικισμός της κοινότητας Έξω Ποτάμων, της δημοτικής ενότητας και δήμου Αγίου Νικολάου, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λασιθίου του νομού Λασιθίου, στο γεωγραφικό διαμέρισμα Κρήτης. Στην απογραφή του 2011 ο οικισμός καταγράφηκε χωρίς κατοίκους.

 Το Αργυρό Νερό είναι ορεινός οικισμός στο Δ. ΒΔ. τμήμα του νομού Λασιθίου. Βρίσκεται στις νοτιοδυτικές κλιτύς της κορυφής «Μάχαιρα» (1.487) του όρους Σελένα και πάνω στην επαρχιακή οδό Νεαπόλεως-Οροπεδίου, σε μέσο σταθμικό υψόμετρο 900 (ο 3ος υψηλότερος οικισμός του νομού). Απέχει 27 χλμ. περίπου Δ. ΒΔ. του Αγίου Νικολάου. Ο οικισμός αναγνωρίστηκε το 1925 και προσαρτήθηκε στην κοινότητα Έξω Ποτάμων του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Έξω Ποτάμων και προσαρτήθηκε στον δήμο Αγίου Νικολάου. Η ονομασία του οικισμού δικαιολογεί την ύπαρξη άφθονων νερών που είναι άριστης ποιότητας. Παλαιότερα ο οικισμός λεγόταν και Ανδρουλήδων ή Βλάχηδων από τις οικογένειες που κατοικούσαν εκεί. Η εκκλησία του Προφήτη Ηλία, νότια του οικισμού Οι ανεμόμυλοι Κατακαλού, νοτιοανατολικά του οικισμού Εγκυκλοπαίδεια Πάπυρος Λαρούς, 1963 (ΠΛ) Οργανισμός εκδόσεων «Ελλάδα», χάρτες (εκδ. Βαρελάς) Περιοδικό «Διακοπές», εκδ. Δ.Ο.Λ., 2010 Google Earth eetaa.gr
Σμίκρος

Ο Σμίκρος υπήρξε αρχαίος Έλληνας αγγειογράφος που άκμασε την τελευταία δεκαετία του 5ου αιώνα π.Χ. στο εργαστήρι του Ευφρόνιου. Οι Ευφρόνιος, Ευθυμίδης, Ύψις, Ζωγράφος του Δικαίου και ο Σμίκρος ήταν οι σημαντικότεροι εκπρόσωποι της ομάδας των πρωτοπόρων της ερυθρόμορφης αγγειογραφίας.

 Ήταν μαθητής του Ευφρόνιου, και γενικά δεν ξεχώριζε ως προς την ποιότητα και ευρεσιτεχνία. Οι ζωγραφιές του έχουν αρκετή ακρίβεια, αλλά μερικές φορές χάνουν στις λεπτομέρειες των αυτιών, δακτύλων και στις πτυχές των ενδυμάτων, ενώ πετυχημένα θεωρούνται τα σώματα και οι κεφαλές. Ιδιαίτερη κλίση είχε στους Σάτυρους. Τρία αγγεία έχουν διασωθεί που φέρουν το όνομα του Σμίκρου. Δύο από αυτά είναι στάμνοι με επιγραφή προς τον «καλό» Αντία, και ένας αμφορέας. Εργάστηκε επίσης μαζί με τον Ευφρόνιο, ενώ πιστεύεται ότι άλλος ένας στάμνος και δύο πήλικες είναι έργα του. Anna A. Peredolskaja: The Hermitage pelike by Smikros. In: Epitymbion Roman Haken, Prag 1958, S. 100-101. Adolf Greifenhagen: Smikros. Lieblingsinschrift und Malersignatur. In: Jahrbuch der Berliner Museen 9 (1967) S. 5-25. Adolf Greifenhagen: Die Silene der Smikros-Amphora Berlin 1966.19. In: Archäologischer Anzeiger 1974, S. 238-240. Martha Ohly-Dumm: Euphroniosschale und Smikrosscherbe. In: Münchner Jahrbuch 25 (1974) S. 7-26. John Boardman: Rotfigurige Vasen aus Athen. Die archaische Zeit, von Zabern, 4. Auflage, Mainz 1994 (Kulturgeschichte der Antiken Welt, Band 4) ISBN 3-8053-0234-7 Πολυμέσα σχετικά με το θέμα Smikros στο Wikimedia Commons
Θερινοί Ολυμπιακοί Αγώνες 1952

Οι Θερινοί Ολυμπιακοί Αγώνες 1952, οι Αγώνες της 15ης Ολυμπιάδας της σύγχρονης εποχής, διοργανώθηκαν στο Ελσίνκι της Φινλανδίας από τις 19 Ιουλίου έως και τις 3 Αυγούστου 1952.

 Επειδή η Ιαπωνία είχε ανακοινώσει ήδη από το 1938 ότι δεν θα μπορούσε να φιλοξενήσει τους Ολυμπιακούς Αγώνες του 1940 στο Τόκιο, λόγω της εμπλοκής της στον Δεύτερο Σινοϊαπωνικό Πόλεμο, το Ελσίνκι επελέγη μόλις 4 ημέρες μετά να διοργανώσει την Ολυμπιάδα της χρονιάς αυτής, που όμως τελικά ακυρώθηκε στις 20 Απριλίου 1940 λόγω του ξεσπάσματος του Β' Παγκοσμίου Πολέμου το 1939. Ως αποτέλεσμα, αποφασίστηκε σε ψηφοφορία της ΔΟΕ στη Στοκχόλμη στις 21 Ιουνίου 1947 να ανατεθεί στο Ελσίνκι η διοργάνωση του 1952, καθώς μάλιστα είχε ήδη έτοιμες τις σχετικές αθλητικές υποδομές. Για την ιστορία, το Τόκιο φιλοξένησε τελικώς τους Ολυμπιακούς Αγώνες του 1964. Με τη διοργάνωση αυτή, το Ελσίνκι παραμένει μέχρι σήμερα η βορειότερη πόλη που έχει φιλοξενήσει ποτέ Θερινούς Ολυμπιακούς Αγώνες. Επίσης, ήταν τότε και για εξαιρετικά μεγάλο χρονικό διάστημα η Ολυμπιάδα όπου είχαν καταρριφθεί τα περισσότερα παγκόσμια ρεκόρ σε μία μόνο τέτοια διοργάνωση, ώσπου τελικώς ο αριθμός αυτός ξεπεράστηκε στους Ολυμπιακούς Αγώνες του 2008 στο Πεκίνο.Καθώς μάλιστα είχε προηγηθεί η διοργάνωση των Ολυμπιακών Αγώνων του 1948 στο Λονδίνο, η Ολυμπιάδα στο Ελσίνκι το 1952 παραμένει μέχρι σήμερα η πιο πρόσφατη φορά που δύο συνεχόμενοι Θερινοί Ολυμπιακοί Αγώνες διοργανώθηκαν στην Ευρώπη. Το 1952 έλαβαν μέρος για πρώτη φορά σε Ολυμπιάδα η Σοβιετική Ένωση, η Λαϊκή Δημοκρατία της Κίνας, το Χονγκ Κονγκ, η Ινδονησία, το Ισραήλ και η Ταϊλάνδη. Ειδικότερα όμως η Κίνα μετά τη διοργάνωση αυτή αποσύρθηκε μετά από μέλος της ΔΟΕ και επανεντάχθηκε σε αυτήν μόλις τον Νοέμβριο του 1979. Ως αποτέλεσμα, η Κίνα έλαβε πάλι μέρος για πρώτη φορά σε διοργάνωση Ολυμπιακών Αγώνων στους Χειμερινούς Ολυμπιακούς Αγώνες του 1980 και σε Θερινή Ολυμπιάδα στους Ολυμπιακούς Αγώνες του 1984 στο Λος Άντζελες. Arponen, Antti O. (1996). Olympiakisat Ateenasta Atlantaan [Olympic Games from Athens to Atlanta] (στα Finnish). Porvoo: WSOY. ISBN 951-0-21072-2. Kolkka, Sulo, επιμ. (1955). Official Report of the Organising Committee for the Games of the XV Olympiad, Helsinki, 1952. Purvoo: Serner Söderström Osakeyhitö. Pukkila, Hanna· Linnilä, Kai (2012). Hyvä Suomi! 1952 [Good Finland 1952] (στα Finnish) (2. painos έκδοση). Somerniemi: Amanita. ISBN 978-952-5330-48-9. Raevuori, Antero (2002). Viimeiset oikeat olympialaiset: Helsinki 1952 [The Last Real Olympics: Helsinki 1952] (στα Finnish). Helsingissä: Ajatus. ISBN 951-20-6108-2. Wickström, Mika (2002). Helsinki 1952 (στα Finnish). Helsinki: Suomen urheilumuseosäätiö. ISBN 951-97773-8-5. Volker Kluge: Olympische Sommerspiele. Die Chronik II. London 1948 – Tokio 1964. Sportverlag, Berlin 1998, ISBN 3-328-00740-7.
Shimizu Corporation

Η Shimizu Corporation (ιαπωνικά: 清水建設株式会社‎, πλήρες όνομα Shimizu Kensetsu Kabushiki-gaisha) είναι πρωτοπόρος ιαπωνική εταιρεία στον τομέα της κατασκευής κατοικιών, των δημοσίων έργων και του αρχιτεκτονικού σχεδιασμού. Ιδρύθηκε το 1804 από τον Κισούκε Σιμίζου στο Έντο, όπως ονομαζόταν παλαιότερα το Τόκιο, και έκτοτε έχει ως έδρα την ιαπωνική πρωτεύουσα.

 Το 2013, ο κύκλος εργασιών της κατασκευαστικής ανήλθε στα 15 δισεκατομμύρια δολάρια. Είναι μια από τις πέντε μεγαλύτερες κατασκευαστικές εταιρείες στην Ιαπωνία. Η εταιρεία είναι εισηγμένη στα χρηματιστήρια του Τόκιο (TYO), της Ναγκόγια (NAG) και της Οσάκα (OSE), ενώ είναι καταχωρημένη στον κεντρικό δείκτη Nikkei 225 με τις σημαντικότερες εισηγμένες της ανατολικής Ασίας. Διαθέτει επίσης γραφεία και σε άλλες ασιατικές χώρες, στην Ευρώπη, στη Βόρεια Αμερική, στη Μέση Ανατολή και στην Αφρική. Εθνικό Γυμναστήριο Γιογιότζι (γνωστό για την κεκλιμένη οροφή) Τόκιο Μπέι Άκουαλαϊν (υποθαλλάσιο τούνελ και τεχνητό νησί) Γέφυρα Μπάι Τσάι (καλωδιακή γέφυρα στο Βιετνάμ) Αεροδρόμιο Σιγκαπούρης Τσανγκί (τρίτος τερματικός σταθμός) Σιδηροδρομικός σταθμός Χακάτα (κεντρικός σιδηροδρομικός σταθμός) Δεύτερη συνδετήρια γέφυρα Μαλαισίας-Σιγκαπούρης (διακρατική γέφυρα) Γέφυρα Μπιν (καλωδιακή γέφυρα στο Βιετνάμ) Γραμμή Λουνζού (μετρό Ταϊπέι) Σιδηροδρομικός σταθμός Ταϊνάν (σιδηροδρομικός σταθμός στην Ταϊβάν) Αεροδρόμιο Τόκιο Χανέντα (τέταρτος αεροδιάδρομος) Πύργος Μοντ Γκακουέν Κοκούν (εκπαιδευτικό κτίριο στο Σιντζούκου) (Αγγλικά) Επίσημη ιστοσελίδα, shimz.co.jp
Καζακική Στέπα

Η Καζακική Στέπα (καζακικά: Қазақ даласы, επίσης Ұлы дала "Μεγάλη Στέπα"), οικοπεριοχή της Παλαιαρκτικής με μεγαοικοσύστημα από εύκρατα λιβάδια, σαβάνες, και θαμνώδεις εκτάσεις, είναι μια τεράστια περιοχή ανοικτών λειμώνων στο βόρειο Καζακστάν και γειτονικά τμήματα της Ρωσίας, που εκτείνεται στα ανατολικά της Ποντιακής-Κασπιανής Στέπας και στα δυτικά της στέπας της κοιλάδας Εμίν, με την οποία εντάσσεται στην ευρασιατική στέπα. Πριν από τα μέσα του 19ου αιώνα, ονομαζόταν Κιργίζια Στέπα.

 Η στέπα εκτείνεται πάνω από 2.200 χιλιόμετρα από την περιοχή ανατολικά του Κασπιανού Βαθύπεδου και βόρεια της θάλασσας της Αράλης, μέχρι την οροσειρά Αλτάι. Είναι η μεγαλύτερη ξηρά περιοχή στέπας στη γη, που καλύπτει περίπου 804.450 τετραγωνικά χιλιόμετρα.Η στέπα του Καζακστάν βρίσκεται στο νότιο άκρο των Ουραλίων, η παραδοσιακή διαχωριστική γραμμή μεταξύ Ευρώπης και Ασίας. Μεγάλο μέρος της στέπας θεωρείται ημι-έρημος, καταλήγοντας σε έρημο καθώς πηγαίνει πιο νότια. Το βαθύπεδο Τουράν βρίσκεται στο νοτιοδυτικό τμήμα της στέπας, αλλά το υψόμετρο αυξάνεται, καθώς κάποιος ταξιδεύει ανατολικά ή στα βόρεια τμήματα της στέπας, με μερικές εξαιρέσεις. Η Στέπα του Πόντου βρίσκεται δυτικά και βορειοδυτικά. Στα βόρεια και βορειοανατολικά της στέπας του Καζακστάν βρίσκεται η δασική στέπα του Καζακστάν, ένα οικολογικό πευκοδάσος διασκορπισμένο με λιβάδια, που σχηματίζει μετάβαση μεταξύ της στέπας του Καζακστάν και των δασών της Σιβηρίας. Στα νότια βρίσκεται η ημι-έρημος και τα υψίπεδα του Καζακστάν. Ο ορεινός όγκος Κοκτσέταβ στο βόρειο-κεντρικό Καζακστάν φιλοξενεί έναν θύλακα της οροσειράς του Καζακστάν, διαφορετικό από τη στέπα του Καζακστάν, που τον περιβάλλει σε χαμηλότερα υψόμετρα. Η περιοχή έχει ένα ημίξηρο, ηπειρωτικό κλίμα, με το μεγαλύτερο μέρος της περιοχής να υπάγεται στην ταξινόμηση "BSk" στο σύστημα ταξινόμησης κλίματος Κέππεν. Η στέπα λαμβάνει 200-400 χιλιοστά υετό κατά μέσο όρο ανά έτος, με περισσότερη βροχόπτωση στις βόρειες περιοχές της στέπας. Οι μέσες θερμοκρασίες τον Ιούλιο κυμαίνονται από 20 έως 26 βαθμούς Κελσίου και -12 έως -18 βαθμούς Κελσίου τον Ιανουάριο. Πολύ υψηλοί άνεμοι σαρώνουν κατά καιρούς στις πεδιάδες. Λόγω των χαμηλών βροχοπτώσεων, η στέπα έχει λίγα δέντρα και αποτελείται κυρίως από λιβάδια και μεγάλες, αμμώδεις περιοχές. Η τυπική βλάστηση περιλαμβάνει γρασίδι, αγριαψιθιάκαι φεστούκα. Στις στέπες του Καζακστάν εντοπίζονται η αντιλόπη σάιγκα, ελάφια της Σιβηρίας, λύκοι, αλεπούδες, ασβοί, μογγολικά γερβίλια και χελώνες στέπας. Το δυτικό τμήμα της στέπας του Καζακστάν είναι πολύ αραιοκατοικημένο, με δύο έως τρία άτομα ανά τετραγωνικό χιλιόμετρο. Καθώς κάποιος κατευθύνεται ανατολικά στις πεδιάδες, η πυκνότητα του πληθυσμού αυξάνεται μεταξύ 4-7 ατόμων ανά τετραγωνικό χιλιόμετρο. Οι Καζάχοι αποτελούν την πλειοψηφία των ανθρώπων, που ζουν στην περιοχή. Η Ρωσία μισθώνει περίπου 7.360 τετραγωνικά χιλιόμετρα στη νότια περιοχή της στέπας για την παλαιότερη στον κόσμο εγκατάσταση διαστημοδρομίου, το Κοσμοδρόμιο του Μπαϊκονούρ. Η ταινία "Για τα μάτια της Τουλπάν" γυρίστηκε και διαδραματίζεται στη στέπα του Καζακστάν.
Πετάχ Τίκβα

Η Πετάχ Τίκβα είναι πόλη ανατολικά του Τελ Αβίβ με 182.000 κατοίκους. Η πόλη αποτελεί σημαντικό βιομηχανικό κέντρο της χώρας. Η πόλη διαθέτει δυο γνωστούς αθλητικούς συλλόγους, την Μακάμπι Πετάχ Τίκβα και την Χάποελ Πετάχ Τίκβα.

 Το όνομά της σημαίνει "Πύλη της Ελπίδας". Ιδρύθηκε το 1878, κυρίως από Ορθόδοξους Εβραίους, και ήταν η πρώτη Εβραϊκή αγροτική αποικία της Οθωμανικής Συρίας. Κατά τη διάρκεια του Α' Παγκόσμιου Πολέμου, πρόσφυγες από τη Γιάφα και το Τελ Αβίβ κατοικήσανε στην πόλη. Το 1937 ανακηρύχτηκε σε δήμο. Πολυμέσα σχετικά με το θέμα Petah Tikva στο Wikimedia Commons Δήμος της Πετάχ Τίκβα Αρχειοθετήθηκε 2018-02-13 στο Wayback Machine.
Ουιλί Ουιλιάμ

Ο Ουιλί Ουιλιάμ (γεννημένος στις 14 Απριλίου 1981 στο Σαμπανιέ) είναι Γαλλοτζαμαϊκανός τραγουδιστής και μουσικός παραγωγός. Ξεκίνησε την μουσική του καριέρα εντός του συγκροτήματος Collectif Métissé, προτού αποχωρήσει από το τελευταίο προκειμένου να ξεκινήσει την προσωπική του καριέρα.

 Ο Ουιλί Ουιλιάμ είναι μουσικός καλλιτέχνης, παραγωγός, συνθέτης και ερμηνευτής. Ο Ουιλί Ουιλιάμ ξεκίνησε την μουσική του καριέρα εντός του συγκροτήματος Collectif Métissé. Το Νοέμβριο του 2015, ο Ουιλί Ουιλιάμ κυκλοφόρησε το Ego το οποίο βρέθηκε μεταξύ των κορυφαίων σε πωλήσεις singles στη Γαλλία, το Βέλγιο και την Ιταλία. Ένα δεύτερο single υπό τον τίτλο On s'endort, σε συνεργασία με τον Keen'V, αποτέλεσε την συνέχεια της προώθησης της κυκλοφορίας του πρώτου του δίσκου υπό τον τίτλο Une seule vie. Albums Une seule vie (2016)SinglesTe Quiero (2015) Ego (2015) On s'endort (2016) Mi Gente Featuring J Balvin. (2017) La La La (2018) Πολυμέσα σχετικά με το θέμα Willy William στο Wikimedia Commons
Δίκερος μήτρα

Η Δίκερος μήτρα (Uterus didelphys ; μερικές φορές γνωστή ως uterus didelphis) αναφέρεται σε μια δυσπλασία της μήτρας όπου η μήτρα υφίσταται ως ζευγαρωτό όργανο όταν η εμβρυογενετική σύντηξη των πόρων αποτυγχάνει να συμβεί. Ως αποτέλεσμα, υπάρχει μια διπλή μήτρα με δυο ξεχωριστές κοιλότητες και ενδεχομένως ένας διπλός κόλπος επίσης. Κάθε μήτρα έχει μόνο ένα κέρας που συνδέεται με την έσω σάλπιγγα, η οποία βλέπει προς την ωοθήκη της. Τα περισσότερα μη ανθρώπινα θηλαστικά δεν έχουν ενιαία μήτρα, χωρίς διαχωρισμό κεράτων. Τα μαρσιποφόρα και τα τρωκτικά έχουν διπλή μήτρα. Σε άλλα ζώα (πχ τα νηματώδη), ο όρος δίκερος αναφέρεται σε διπλό γεννητικό σωλήνα, σε αντίθεση με την μονόκερη μήτρα η οποία φέρει μόνο έναν σωλήνα.

 Τα άτομα με αυτή την πάθηση ενδέχεται να είναι ασυμπτωματικά και να μην γνωρίζουν ότι έχουν διπλή μήτρα. Ωστόσο μια μελέτη του Heinonen έδειξε ότι ορισμένες περιπτώσεις είναι συχνότερες. Στην εν λόγω μελέτη, που έγινε σε 26 γυναίκες με διπλή μήτρα, τα γυναικολογικά προβλήματα περιλάμβαναν δυσμηνόρροια και δυσπαρευνία. Όλες οι ασθενείς εμφάνιζαν διπλό κόλπο. Το ποσοστό επιβίωσης του εμβρύου σε 18 ασθενείς, οι οποίες γέννησαν, ήταν 67,5%. Πρόωρος τοκετός σημειώθηκε στο 21% των κυήσεων. Τοκετός με ισχιακή προβολή παρατηρήθηκε στο 43% των γυναικών και καισαρική τομή παρατηρήθηκε στο 82% των περιπτώσεων. Η μήτρα σχηματίζεται κατά την διάρκεια της εμβρυογένεσης από την σύντηξη των δυο παραμεσονεφρικών πόρων (γνωστοί ως μυλλεριανοί πόροι). Η διαδικασία αυτή συνήθως συγχωνεύει τους δυο πόρους σε ένα ενιαίο σώμα μήτρας αλλά δεν λαμβάνει χώρα στις γυναίκες που πάσχουν από δίκερο μήτρα. Μια δίκερη μήτρα έχει διπλό τράχηλο και συνήθως συνδέεται με διπλό κόλπο. Η αιτία στην αποτυχία της σύντηξης δεν είναι γνωστή. Οι βλάβες που συνοδεύουν την σύντηξη ενδέχεται να επηρεάσουν τον κόλπο, το νεφρικό σύστημα και σπανιότερα τον σκελετό.Η πάθηση αυτή είναι λιγότερο συχνή από τις άλλες δυσπλασίες της μήτρας : την τοξοειδή μήτρα και την διαχωριστική μήτρα. Έχει υπολογιστεί ότι εμφανίζεται σε 1/3000 γυναίκες. Η πυελική εξέταση αποκαλύπτει συνήθως τον διπλό κόλπο και τον διπλό τράχηλο. Οι έρευνες συνήθως διεξάγονται βάσει αυτών των ευρημάτων αλλά και όταν παρουσιάζονται προβλήματα στην αναπαραγωγή. Δεν περιλαμβάνουν όλες οι περιπτώσεις δίκερης μήτρας τον διπλασιασμό του τραχήλου και του κόλπου. Χρήσιμες τεχνικές για την διερεύνηση της δομής της μήτρας είναι το διακολπικό υπερηχογράφημα και η ηχοϋστερογραφία, η υστεροσαλπιγγογραφία, η υστεροσκόπηση και η μαγνητική τομογραφία. Η τρισδιάσταση υπερηχογραφία θεωρείται μια εξαιρετική μη επεμβατική μέθοδος για την αξιολόγηση των δυσπλασιών της μήτρας.Η δίτερη μήτρα συγχέεται συχνά με το πλήρες διάφραγμα της μήτρας. Συχνά απαιτούνται περισσότερες από μια μέθοδοι διερεύνησης για την ακριβή διάγνωση της πάθησης. Η σωστή διάγνωση είναι ζωτικής σημασίας καθώς η θεραπεία αυτών των δυο περιπτώσεων είναι πολύ διαφορετική. Ενώ οι περισσότεροι γιατροί συνιστούν την αφαίρεση του διαφράγματος της μήτρας, συμφωνούν ότι είναι προτιμότερο να μην χειρουργηθεί η δίκερη μήτρα. Σε κάθε περίπτωση θα πρέπει να ζητείται η συμβουλή ενδοκρινολόγου εξειδικευμένου στην αναπαραγωγή. Images
Αγριλιά Αιτωλοακαρνανίας

Η Αγριλιά είναι πεδινό χωριό του δήμου Ιεράς Πόλεως Μεσολογγίου της Αιτωλοακαρνανίας. Σύμφωνα με την απογραφή του 2011 ο πληθυσμός του οικισμού ανέρχεται στους 431 κατοίκους.

 Η Αγριλιά είναι κτισμένη σε υψόμετρο 50 μέτρων και βρίσκεται βόρεια του Μεσολογγίου σε απόσταση 4 χλμ. από το κέντρο της πόλης αποτελώντας ουσιαστικά προάστιό του. Στα νότια του χωριού περνά η Ιόνια Οδός και μέσα από αυτό η επαρχιακή οδός Μεσολογγίου - Κερασόβου. Ως οικισμός αναφέρεται επίσημα το 1908 στο ΦΕΚ 28Α-08/02/1908 όταν προσαρτήθηκε στον τότε δήμο Μεσολογγίου του νομού Αιτωλίας και Ακαρνανίας, ωστόσο το 1920 καταργήθηκε για να συσταθεί εκ νέου το 1940, οπότε και αναφέρεται με πληθυσμό 200 κατοίκων. Σύμφωνα με το σχέδιο Καλλικράτης ανήκει στη δημοτική κοινότητα του Μεσολογγίου που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου. Ο κεντρικός ναός του οικισμού είναι αφιερωμένος στη Μεταμόρφωση του Σωτήρος.
ΟΥΕΦΑ Γιουρόπα Λιγκ 2016–17

Το ΟΥΕΦΑ Γιουρόπα Λιγκ 2016–17 είναι η 46η σεζόν της 2ης μεγαλύτερης ευρωπαϊκής διοργάνωσης ποδοσφαίρου ανδρών με διοργανώτρια την ΟΥΕΦΑ, και η 8η σεζόν από τότε που μετονομάστηκε από UEFA Cup σε UEFA Europa League. Ο τελικός της διοργάνωσης διεξήχθη στο Friends Arena που βρίσκεται στη Σόλνα της Σουηδίας. Ο πρωταθλητής θα προκρίθει απευθείας στους ομίλους του ΟΥΕΦΑ Τσάμπιονς Λιγκ της επόμενης περιόδου. Η Σεβίλλη έχει κατακτήσει τους 3 τελευταίους τίτλους.

 Για το ΟΥΕΦΑ Τσάμπιονς Λιγκ 2016–17 οι ομοσπονδίες κατανεμήθηκαν με βάση την επίδοσή τους σε Ευρωπαϊκές διοργανώσεις από την περίοδο 2010–11 έως και την περίοδο 2014–15. Οι ετικέτες στις παρενθέσεις δείχνουν τη μέθοδο πρόκρισης κάθε ομάδας στον θεσμό: ΚΤ: Κάτοχος του Τίτλου ΚΚ: Κάτοχος εγχώριου Κυπέλλου ΦΚ: Φιναλίστ εγχώριου Κυπέλλου ΚΛ: Κάτοχος εγχώριου Λιγκ Καπ Θπρ: Θέση τερματισμού στο εγχώριο πρωτάθλημα Π-: Θέση αγώνων play off εγχώριου πρωταθλήματος ΦΠ: Fair Play ΟΤΛ: Μεταφέρθηκε από το Τσάμπιονς Λιγκ ΦΟ: Ομάδα που κατέλαβε την τρίτη θέση στη φάση των Ομίλων του Τσάμπιονς Λιγκ ΠΟ: Ηττημένη από τον προκριματικό γύρο των play off του Τσάμπιονς Λιγκ 3Π: Ηττημένη από τον τρίτο προκριματικό γύρο του Τσάμπιονς Λιγκ Ο προγραμματισμός της διοργάνωσης είναι ο ακόλουθος : Μερικά παιχνίδια στην προκριματική φάση, στη φάση των ομίλων και στη νοκ άουτ φάση ενδεχομένως να διεξαχθούν Τρίτη ή Τετάρτη, αντί Πέμπτης. Στην προκριματική φάση και στη φάση των play-off, οι ομάδες χωρίζονται σε ισχυρές και αδύναμες με βάση την κατάταξη της ΟΥΕΦΑ για το 2016. Ομάδες από την ίδια χώρα δεν μπορούν να τεθούν αντιμέτωπες σε αυτές τις φάσεις. Η κλήρωση για τον 1ο και τον 2ο Προκριματικό Γύρο έγινε στις 20 Ιουνίου 2016. Οι πρώτοι αγώνες έγιναν στη 28 και στις 30 Ιουνίου, και οι επαναληπτικοί θα γίνουν στις 5, 6 και 7 Ιουλίου 2016. Οι πρώτοι αγώνες έγιναν στις 14 Ιουλίου και οι επαναληπτικοί στις 20-21 Ιουλίου 2016. Οι πρώτοι αγώνες έγιναν στις 28 Ιουλίου, και οι επαναληπτικοί στις 3 και 4 Aυγούστου 2016. Οι πρώτοι αγώνες στις 18 Αυγούστου, και οι επαναληπτικοί στις 25 Aυγούστου 2016. Η κλήρωση για τους ομίλους του Γιουρόπα Λιγκ πραγματοποιήθηκε στις 26 Αυγούστου 2016. Όμιλος Α Όμιλος Β Όμιλος Γ Όμιλος Δ Όμιλος Ε Όμιλος ΣΤ Όμιλος Ζ Όμιλος Η Όμιλος Θ Όμιλος Ι Όμιλος Κ Όμιλος Λ Στην φάση αυτή συμμετέχουν οι δύο πρώτοι των ομίλων και οι ομάδες που τερμάτισαν τρίτες στη φάση των ομίλων του Τσάμπιονς Λιγκ. Οι αγώνες πραγματοποιήθηκαν στις 16 και 22-23 Φεβρουαρίου 2017. Οι αγώνες πραγματοποιήθηκαν στις 9 και 16 Μαρτίου 2017. Οι αγώνες θα πραγματοποιηθούν στις 13 και 20 Απριλίου 2017. ΟΥΕΦΑ Τσάμπιονς Λιγκ 2016–17 Επίσημος ιστότοπος της ΟΥΕΦΑ
Διαμερίσματα του Ανατολικού Τιμόρ

Η Λαϊκή Δημοκρατία του Ανατολικού Τιμόρ διαιρείται σε 13 διαμερίσματα (districts, ενικός district), τα οποία υποδιαιρούνται σε 65 επαρχίες (subdistricts, ενικός subdistrict), 452 χωριά (sucos, ενικός suco) και 2.233 δήμους (aldeias, ενικός aldeia). Τα διαμερίσματα είναι οι εξής: Αϊλέου Αϊνάρο Βικέκε Ερμέρα Κόβα Λίμα Λαουτέμ Λικιζά Μανατούτο Μανουφάι Μπαουκάου Μπομπονάρο Ντίλι Οεκούσσε

 Το Ανατολικό διαιρείται σε δύο περιφέρειες: την Λόρο Μούνο και την Λόρο Σάε. Η Λόρο Μούνου είναι μια από τις δύο περιφέρειες του Ανατολικού Τιμόρ. Συμπεριλαμβάνει τα 9 από τα 13 διαμερίσματα του Ανατολικού Τιμόρ: Ντίλι, Αϊλέου, Αϊνάρο, Μανουφάι, Ερμέρα, Μπομπονάρο, Κόβα Λίμα, Λικιζά και Οεκούσσε. Πρωτεύουσα είναι το Ντίλι. Η Λόρο Σάε είναι μια από τις δύο περιφέρειες του Ανατολικού Τιμόρ. Συμπεριλαμβάνει τα 4 από τα 13 διαμερίσματα του Ανατολικού Τιμόρ: Λαουτέμ, Μπαουκάου, Βικέκε και Μανατούτο. Πρωτεύουσα είναι το Μπαουκάου.
Led Zeppelin Remasters

Led Zeppelin Remasters είναι ο τίτλος της συλλογής τραγουδιών του χαρντ ροκ συγκροτήματος Led Zeppelin, η οποία κυκλοφόρησε σε μορφή τριπλού δίσκου βινυλίου τον Οκτώβριο του 1990 μέσω της δισκογραφικής εταιρείας "Atlantic". Τον Αύγουστο του 1992 εκδόθηκε σε μορφή τριπλού CD, με το τρίτο μέρος να περιέχει συνεντεύξεις των τριών εναπομεινάντων μελών του συγκροτήματος. Το "Remasters" περιέχει τραγούδια από όλη την καριέρα των Led Zeppelin σε νέα μίξη και έχει βραβευθεί ως διπλά πλατινένιο στις Ηνωμένες Πολιτείες και τη Μεγάλη Βρετανία, δεκαπλά πλατινένιο στην Αυστραλία και έντεκα φορές πλατινένιο στη Νέα Ζηλανδία.

 LP 1 1. Communication Breakdown (Page, Jones, Bohnam) - 2:29 2. Babe I'm Gonna Leave You (Page, Jones, Bredon) - 6:42 3. Good Times Bad Times (Page, Jones, Bohnam) - 2:45 4. Dazed and Confused (Page) - 6:26 5. Heartbreaker (Page, Plant, Jones, Bonham) - 4:14 6. Whole Lotta Love (Dixon, Page, Plant, Jones, Bohnam) - 5:34 7. Ramble On (Page, Plant) - 4:23 8. Since I've Been Loving You (Page, Plant, Jones) - 7:24 9. Celebration Day (Page, Plant, Jones) - 3:28 10. Immigrant Song (Page, Plant) - 2:27LP 2 1. Black Dog (Page, Plant, Jones) - 4:54 2. Rock and Roll (Page, Plant, Jones, Bohnam) - 3:40 3. The Battle of Evermore (Page, Plant) - 5:57 4. Stairway to Heaven (Page, Plant) - 7:59 5. The Song Remains the Same (Page, Plant) - 5:28 6. D'yer Mak'er (Page, Plant, Jones, Bohnam) - 4:21 7. No Quarter (Page, Plant, Jones) - 7:01 8. Houses of the Holy (Page, Plant) - 4:03LP 3 1. Trampled Under Foot (Page, Plant, Jones) - 5:35 2. Kashmir (Page, Plant, Bonham) - 8:32 3. Nobody's Fault but Mine (Page, Plant) - 6:27 4. Achilles Last Stand (Page, Plant) - 10:23 5. All My Love (Plant, Jones) - 5:51 6. In the Evening (Page, Plant, Jones) - 6:49 Remasters (άλμπουμ)Επίσημη κυκλοφορία: 15 Οκτωβρίου 1990 Remasters (άλμπουμ)Ηνωμένες Πολιτείες (RIAA Certification): 2 φορές πλατινένιοςΑυστραλία (ARIA Certification): 10 φορές πλατινένιοςΝέα Ζηλανδία (RMNZ Certification): 11 φορές πλατινένιοςΑργεντινή (CAPIF Certification): ΠλατινένιοςΗνωμένο Βασίλειο (CRIA Certification): 2 φορές πλατινένιοςΒραζιλία (ABPD Certification): ΧρυσόςΦινλανδία (Musiikkituottajat Certification): ΧρυσόςΓαλλία (SNEP Certification): ΠλατινένιοςΓερμανία (BVMI Certification): ΠλατινένιοςΝορβηγία (IFPI Certification): ΧρυσόςΕλβετία (IFPI Certification): Χρυσός Στις ηχογραφήσεις του "Remasters" συμμετείχαν οι εξής μουσικοί:Ρόμπερτ Πλαντ - φωνητικά, φυσαρμόνικαΤζίμι Πέιτζ - ηλεκτρική και ακουστική κιθάραΤζον Πωλ Τζόουνς - μπάσο, πλήκτραΤζον Μπόναμ - τύμπανα
Πρωθυπουργός του Βελγίου

Ο Πρωθυπουργός του Βελγίου (Ολλανδικά: Eerste Minister van België, Γαλλικά: Premier Ministre de Belgique, Γερμανικά: Premierminister von Belgien) είναι ο επικεφαλής της ομοσπονδιακής κυβέρνησης του Βελγίου, και το ισχυρότερο πρόσωπο στην βελγική πολιτική. Σημερινός πρωθυπουργός, από τον Οκτώβριο του 2020, είναι ο Αλεξάντερ Ντε Κρο.

 Παρότι από την ανεξαρτησία της χώρας διορίζονταν επικεφαλής της κυβέρνησης (γαλλικά: Chefs de Cabinet), μέχρι το 1918 ο Βασιλιάς των Βέλγων είχε συχνά την προεδρία του Συμβουλίου των Υπουργών. Έτσι μπορούμε να θεωρήσουμε ότι η σύγχρονη βελγική πρωθυπουργία ξεκίνησε μετά τον Πρώτο Παγκόσμιο Πόλεμο με τον Λεόν Ντελακρουά. Η πολιτική σημασία του Στέμματος έχει μειωθεί με την πάροδο του χρόνου, ενώ η θέση του Πρωθυπουργού έχει σταδιακά καταστεί πιο σημαντική. Ο διορισμός του πρωθυπουργού γίνεται από τον βασιλιά μετά τον σχηματισμό κυβέρνησης από τον/την εντολοδόχο πρωθυπουργό. Η Σόφι Βίλμες, πρωθυπουργός από τις 27 Οκτωβρίου 2019 ως την 1η Οκτωβρίου 2020, ήταν η πρώτη γυναίκα επικεφαλής κυβέρνησης στην ιστορία του Βελγίου. Πολιτικά κόμματα Ανεξάρτητος Καθολικό Κόμμα Φιλελεύθερο Κόμμα Πολιτικά κόμματαΧριστιανοδημοκρατικά Καθολικό Κόμμα Χριστιανικό Σοσιαλιστικό Κόμμα Χριστιανοδημοκρατικό και Φλαμανδικό Κόμμα Φιλελεύθερα Φιλελεύθερο Κόμμα Φλαμανδοί Φιλελεύθεροι και Δημοκράτες Μεταρρυθμιστικό Κίνημα Σοσιαλιστικά Σοσιαλιστικό Κόμμα
Κοινό Δίκαιο

Κοινoδίκαιο (common law) ή Αγγλοσαξονικό Δίκαιο είναι το δίκαιο που αναπτύχθηκε στην Αγγλία και ανήκει στην ευρύτερη παράδοση δικαίου (ή οικογένεια των χωρών του Κοινοδικαίου) που περιλαμβάνει επίσης τις Ηνωμένες Πολιτειες, την Ιρλανδία, την Αυστραλία, την Ινδία, τη Νέα Ζηλανδία, τον Καναδά και την Κύπρο, λόγο του αποικιοκρατικού της παρελθόντος.

 Το Αγγλικό δίκαιο χαρακτηρίζεται για την παλαιότητά του καθώς η θέσπισή του αρχίζει με την κατάληψη της Αγγλίας από τους Νορμανδούς τον 11ο αιώνα. Σε αντίθεση με τα δίκαια της ρωμαιογερμανικής οικογένειας (περιλαμβάνει τα δίκαια των χωρών της κεντρικής και νότιας Ευρώπης, μεταξύ αυτών και το ελληνικό), η βάση του Αγγλικού δικαίου δε στηρίζεται στην εξουσία του νομοθέτη, αλλά στη νομολογία. Ενώ αποστολή των Ελλήνων π.χ. δικαστών είναι η ερμηνεία του νόμου, που έχει τεθεί από άλλα όργανα, και η απονομή δικαιοσύνης, οι δικαστές του Αγγλικού δικαίου καλούνται να δημιουργήσουν δικαικούς κανόνες, απονέμοντας κάθε φορά δικαιοσύνη, κι αυτό λόγω της δεσμευτικής δύναμης του δικαστικού προηγούμενου. Οι κανόνες αυτοί δεν παύουν να είναι δεσμευτικοί και αν ακόμη έχουν πέσει σε αχρησία για μεγάλο χρονικό διάστημα. Κατά το μεσαίωνα, τα βασιλικά δικαστήρια ήταν αρμόδια να αντιμετωπίσουν μόνο ορισμένου περιεχομένου υποθέσεις για τις οποίες υπήρχαν ειδικές αγωγές. Έτσι, για τις υπόλοιπες υποθέσεις που ανέκυπταν, οι πολίτες προσέφευγαν στο βασιλιά, ο οποίος τους παρείχε δικαστική προστασία μέσω του Καγκελάριου. Έτσι δημιουργήθηκαν δύο κλάδοι δικαίου, το δίκαιο των βασιλικών δικαστηρίων (common law) και το δίκαιο του δικαστηρίου της Καγκελαρίας (δίκαιο της επιείκειας, επειδή προσπαθούσε να συμπληρώσει και να αμβλύνει την αυστηρότητα του common law, "equity"). Αργότερα, υπήρξε νομοθετική κινητικότητα η οποία επηρεασμένη από το Ρωμαϊκό Δίκαιο διαμόρφωσε το ναυτικό, εμπορικό και εκκλησιαστικό δίκαιο, τα οποία αποτέλεσαν τον τρίτο κλάδο δικαίου της Αγγλίας. Για κάθε κλάδο δικαίου, αρμόδιο να αποφανθεί ήταν διαφορετικό είδος δικαστηρίου, μέχρι την ενοποίηση τους με την Judicature Act το 1873. Η νομολογιακή αυτή φύση του Αγγλικού δικαίου εξακολουθεί να επικρατεί έως σήμερα, παρά τις εκτεταμένες νομοθετικές αναδιαρθρώσεις του 20ου αιώνα στο Ηνωμένο Βασίλειο. Επίσης στο Αγγλικό δίκαιο είναι η βάση, λόγω της Αγγλικής αποικιοκρατίας, και στο δίκαιο της Κυπριακής Δημοκρατίας έως σήμερα.
Κιίτσι Μιγιαζάουα

Ο Κιίτσι Μιγιαζάουα (ιαπωνικά: 宮澤 喜一‎, 8 Οκτωβρίου 1919 - 28 Ιουνίου 2007) ήταν Ιάπωνας πολιτικός, ο 78ος πρωθυπουργός της Ιαπωνίας. Υπήρξε πρωθυπουργός από τις 5 Νοεμβρίου 1991 ως τις 9 Αυγούστου 1993.

 Γεννήθηκε στη Φουκουγιάμα στις 8 Οκτωβρίου του 1919 και σπούδασε Νομικά. Εξελέγη βουλευτής στην Άνω Βουλή της Ιαπωνικής Δίαιτας για πρώτη φορά το 1953 με το Φιλελεύθερο Δημοκρατικό Κόμμα. Αργότερα χρημάτισε Υπουργός Εμπορίου (1970-71), Εξωτερικών (1974-76), Υπουργός Οικονομικών το 1987 και τελικά Πρωθυπουργός το 1991. Παραιτήθηκε το 1993 έπειτα από πρόταση μομφής κατά της κυβέρνησής του. Το 2003 αποχώρησε από την πολιτική. Πέθανε στις 28 Ιουνίου 2007 στο Τόκυο.
Λουκία Σκριβάνου

Η Λουκία Σκριβάνου είναι πρώην πρωταθλήτρια της επιτραπέζιας αντισφαίρισης, και της καλαθοσφαίρισης, διεθνής και στα δύο αθλήματα με την εθνική ομάδα της Ελλάδος. Η Σκριβάνου αγωνίστηκε για τον Ολυμπιακό Πειραιώς και στα δύο αθλήματα. Κόρη του Δημητρίου και της Αμαλίας Σκριβάνου, γεννήθηκε το 1938 στην Αθήνα αλλά μεγάλωσε στον Πειραιά. Από το 1958 ήταν παντρεμένη με τον πυγμάχο Σταύρο Χωσάκο. Το 1994 ήταν υποψήφια για το δημοτικό συμβούλιο του Πειραιά.

 Στον στίβο ξεκίνησε στην Ράλλειο σχολή και στα 100 μέτρα στους σχολικούς αγώνες του 1951, αγωνίστηκε και στους Πανελλήνιους αγώνες του 1954 ενισχύοντας τον Ολυμπιακό στα 200 και 400 μέτρα. Ξεκίνησε την καλαθοσφαίριση το 1951 στην Ράλλειος Σχολή Πειραιώς, την ίδια χρονιά γράφτηκε στον Ολυμπιακό. Παρόλα αυτά για τρία χρόνια αθλούνταν κρυφά από την οικογένειά της ωσότου πείσθηκαν από παράγοντες του Ολυμπιακού να την αφήσουν να συνεχίσει. Καθιερώθηκε στην πρώτη ομάδα το 1952 ενώ αμέσως έγινε βασική και στην μεικτή Αθηνών. Με τον Ολυμπιακό, αγωνίστηκε στο πρωτάθλημα κέντρου ωσότου διαλύθηκε το τμήμα το 1960, ήταν πρωταθλήτρια κέντρου το 1952, 1956, 1957 και το 1959. Πρώτη σκόρερ στο κύπελλο του Πανιωνίου το 1959, 1η στο πανελλήνιο του 1972 με 62 πόντους, 1η στο πανελλήνιο νεανίδων το 1953 με 117 πόντους. Με την δημιουργία του εθνικού πρωταθλήματος το 1967 έπαιξε στον Πειραϊκό όπου ήταν πρωταθλήτρια Ελλάδας το 1969 και το 1970. Με την εθνική Ελλάδος γυναικών έπαιξε στο πρώτο επίσημο παιχνίδι στην ιστορία της, στις 15 Απριλίου 1958 στο γήπεδο του Πανελληνίου όπου η Ελλάδα νίκησε τον Λίβανο με 68-32 σημείωσε και το πρώτο καλάθι στην ιστορία της εθνικής και συνολικά 23 πόντους, ήταν η μοναδική συμμετοχή της στην εθνική ομάδα. Συμμετείχε και την επόμενη ημέρα στον αγώνα Μεικτή Αθηνών- Μεικτή Βηρυτού 62-46 όπου σημείωσε 16 πόντους, στην ουσία ήταν οι ίδιες ομάδες με τον αγώνα των Εθνικών ομάδων . Πρώτα φορά αγωνίστηκε στην επιτραπέζια αντισφαίριση το 1954 στο κύπελλο της Αθλητικής Ηχούς που κέρδισε στο απλό γυναικών, όπως λίγες μέρες μετά και στο κύπελλο του Α.Ο. Κηφισιάς. Στην επιτραπέζια αντισφαίριση ήταν πρωταθλήτρια Ελλάδος στο απλό 13 φορές, το 1956, 1957, 1959, 1960, 1961, 1962, 1963, 1964, 1965, 1966 1968, 1970 και το 1981, και δεύτερη το 1955, 1958, 1971, 1972, 1977, 1979, 1980 και το 1982. Στο διπλό 11 φορές, το 1957, 1959, 1961, 1962, 1963, 1965, 1976, 1977, 1980, 1981 και το 1982, δεύτερη το 1964, 1966, 1970, 1972, 1974, 1979 και το 1984. Στο μεικτό ήταν πρωταθλήτρια Ελλάδας 11 φορές, το 1956, 1957, 1958, 1961, 1962, 1964, 1965, 1966, 1970, 1971 και το 1984, δεύτερη το 1955, 1963, 1968, 1977 και το 1978. Με τον Ολυμπιακό ήταν πρωταθλήτρια Ελλάδος στο διασυλλογικό το 1961, 1962, 1964, 1965, 1976, 1977, 1978, 1979, 1981, 1982 και το 1983, ενώ έχει αγωνιστεί μαζί του στο κύπελλο πρωταθλητριών Ευρώπης. Με την εθνική ομάδα συμμετείχε το 1959 στο πρώτο παγκόσμιο πρωτάθλημα της εθνικής γυναικών στο Ντόρτμουντ. Έχει συμμετάσχει με την εθνική σε βαλκανικά κύπελλα και μεσογειακούς αγώνες. Το 1964 στους πρώτους βαλκανικούς κατέκτησε το χρυσό μετάλλιο στο διπλό γυναικών με συμπαίκτρια την Μαρία Λουκά, με συμπαίκτρια την Παναγιώτα Κότσια κατέκτησε το χάλκινο το 1965.
Παραλία Βέργας Μεσσηνίας

Η Παραλία Βέργας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 2.125 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Βέργας και υπάγεται στη Δημοτική Ενότητα Καλαμάτας, του Δήμου Καλαμάτας.

 Η Παραλία Βέργας βρίσκεται σε υψόμετρο 18 μέτρων, απέχει 5 χιλιόμετρα από την Καλαμάτα και είναι η προέκταση της Παραλίας Καλαμάτας. Μέχρι το 1972, ονομαζόταν Αγριλιά. 19-03-1961, αναγνώριση του οικισμού Αγριλιά και προσάρτησή του στην Κοινότητα Βέργας. 25-10-1972, ο οικισμός Αγριλιά μετονομάζεται σε Παραλία Βέργας. 05-04-1981, στον οικισμό Παραλία Βέργας προσαρτάται ο καταργούμενος οικισμός Αγία Σιών και ο καταργούμενος οικισμός Αλμυρό της Κοινότητας Βέργας. 04-12-1997, ο οικισμός Παραλία Βέργας αποσπάται από την Κοινότητα Βέργας και προσαρτάται στο Δήμο Καλαμάτας. Δήμος Καλαμάτας
BYD F6

Το BYD F6 είναι ένα μεγαλομεσαίο αυτοκίνητο της κατηγορίας D, που παρήχθη από την κινεζική αυτοκινητοβιομηχανία BYD Auto, μεταξύ του 2008 και του 2012. Διατέθηκε αποκλειστικά ως 4-πορτο σεντάν 3 όγκων και, με μήκος 4,85 μέτρα, ήταν το πρώτο μοντέλο της εταιρείας στην κατηγορία D. Από την εισαγωγή του, σημείωσε μεγάλη εμπορική επιτυχία στην Κίνα, με τις πωλήσεις του να φτάνουν τα 50.000 αντίτυπα το 2009, το πρώτο πλήρες έτος που διατέθηκε στην αγορά. Αντικαταστάθηκε τον Σεπτέμβριο του 2011 από το BYD G6.

 Κατά την εισαγωγή του BYD F6, υπήρξαν κάποια επικριτικά σχόλια ότι η γενικότερη αισθητική του μοντέλου θύμιζε κάπως την έβδομη γενιά του Honda Accord και ότι τα πίσω φώτα είχαν αντιγραφεί από την Mercedes-Benz S-Class W221 του 2005 - 2013. Στο Διεθνές Σαλόνι του Ντιτρόιτ τον Ιανουάριο του 2008, η κατασκευάστρια εταιρεία BYD Auto παρουσίασε ένα υβριδικό πρωτότυπο με βάση το F6, υπό την ονομασία F6DM. Το συμπληρωματικό ακρωνύμιο DM σημαίνει «Dual Mode», δηλαδή τη δυνατότητα επιλογής ανάμεσα στην αποκλειστικά ηλεκτροκίνητη λειτουργία και στην υβριδική λειτουργία βενζίνης και μπαταρίας. Το BYD F6 προσφέρθηκε με δύο κινητήρες βενζίνης, που είχαν σχεδιαστεί από την Mitsubishi: Η επίσημη ιστοσελίδα του BYD F6 (στα κινέζικα) Αρχειοθετήθηκε 2012-08-29 στο Wayback Machine. China Car Times: «BYD F6, big sedan, for little money» Αρχειοθετήθηκε 2011-06-29 στο Wayback Machine. AutoMiddleEast.com. 2008 BYD F6 Αρχειοθετήθηκε 2011-08-12 στο Wayback Machine. DriveArabia.com. BYD F6 Katalog der Automobil Revue: BYD F6
Εδουάρδο Μπονόμι

Ο Έντισον Εδουάρδο Μπονόμι Βαρέλα (ισπανικά: Edison Eduardo Bonomi Varela) (14 Οκτωβρίου 1948 - 20 Φεβρουαρίου 2022) ήταν Ουρουγουανός πολιτικός του Κινήματος Λαϊκής Συμμετοχής. Υπηρέτησε ως Υπουργός Εργασίας και Κοινωνικής Αλληλεγγύης από το 2005 έως το 2009 και ως Υπουργός Εσωτερικών από το 2010 έως το 2020. Από τις 15 Φεβρουαρίου 2020, υπηρετούσε ως γερουσιαστής της δημοκρατίας.

 Γεννημένος στο Μοντεβιδέο, ο Μπονόμι παρακολούθησε την πρωτοβάθμια εκπαίδευση στο 81ο δημόσιο σχολείο και την δευτεροβάθμια εκπαίδευση στο δημόσιο σχολείο στο Μοντεβιδέο. Το 1969 γράφτηκε στο Τμήμα Κτηνιατρικής στο Πανεπιστήμιο της Δημοκρατίας όπου κατάφερε να παρακολουθήσει μέχρι το τέταρτο έτος, καθώς το 1972 συνελήφθη επειδή ανήκε στην ομάδα Τουπαμάρος. Αποφυλακίστηκε τον Μάρτιο 1985 και έγινε πωλητής βιβλίων. Τον Μάιο 1985, ξεκίνησε να εργάζεται στην αλιευτική εταιρεία Promopes. Στις αρχές της δεκαετίας 1990 η εταιρεία μετατράπηκε σε Cooperativa Promopes και το 1997 τέθηκε σε δημόσιο πλειστηριασμό και πήγε στα χέρια του κύριου πιστωτή της, της Τράπεζας της Ανατολικής Δημοκρατίας της Ουρουγουάη. Ο Μπονόμι έγινε μέλος των Τουπαμάρος το 1970. Συνελήφθη στις 21 Ιουλίου 1972 και μετά την αποφυλάκισή του το 1985, επέστρεψε στην πολιτική και κοινωνική καριέρα και από το 1987 έγινε μέλος της Κεντρικής Επιτροπής Τουπαμάρος. Ήταν ένας από τους συν-ιδρυτές του Κινήματος Λαϊκής Συμμετοχής. Τον Μάρτιο 2005, μετά την ανάληψη καθηκόντων του προέδρου Ταμπαρέ Βάσκεζ, έγινε Υπουργός Εργασίας και Κοινωνικής Αλληλεγγύης. Το 2009, παραιτήθηκε από την θέση του για να γίνει σύμβουλος του Χοσέ Μουγίκα ενόψει των γενικών εκλογών της ίδιας χρονιάς. Υπηρέτησε ως Υπουργός Εσωτερικών κατά την θητεία του Χοσέ Μουγίκα (2010-2015) και κατά την θητεία του Ταμπαρέ Βασκέζ (2015-2020).Στις γενικές εκλογές 2019, εκλέχθηκε γερουσιαστής της δημοκρατίας για την 49η Βουλή, μια θέση την οποία ανέλαβε στις 15 Φεβρουαρίου 2020. Ο Μπονόμι πέθανε από καρδιακή ανακοπή στις 20 Φεβρουαρίου 2022, σε ηλικία 73 ετών. Eduardo Bonomi's virtual office
Προσκυνηματικός ναός του Αγίου Ιωάννη του Νέπομουκ

Ο προσκυνηματικός ναός του Αγίου Ιωάννη του Νέπομουκ (τσεχικά: Poutní kostel svatého Jana Nepomuckého) στη Ζέλενα χόρα είναι θρησκευτικό κτίριο στα όρια της Ζνταρ ναντ Σαζάβου, Τσεχία, κοντά στα ιστορικά σύνορα Μοραβία και Βοημία. Το κτίριο είναι έργο του αρχιτέκτονα Γιαν Σαντίνι Άιχελ, και συνδυάζει μπαρόκ με γοτθικά στοιχεία. Η κατασκευή του ναού άρχισε το 1719, ένα χρόνο πριν αγιοποιηθεί ο Ιωάννης του Νέπομουκ, και ολοκληρώθηκε το 1722. Η εκκλησία έχει αναγνωριστεί ως μνημείο παγκόσμιας κληρονομιάς από την UNESCO το 1994.

 Η βάση της σύνθεσης είναι το πεντάκτινο αστέρι. Το αρχιτεκτονικό σύμπλεγμα έχει πέντε εισόδους, πέντε ιερά, πέντε παρεκκλήσια γύρω από τον κεντρικό χώρο και πέντε αστέρια και πέντε αγγέλους στο κύριο τέμπλο. Ο αριθμός πέντε όχι μόνο συμβολίζει τις πέντε πληγές του Ιησού Χριστού, αλλά και τα πέντε γράμματα της λατινικής λέξης tacui (παραμένω σιωπηλός, σύμφωνα με το θρύλο ο Άγιος Ιωάννης του Νέπομουκ ήταν ο εξομολογητής της βασίλισσας Σοφίας) και τα πέντε αστέρια στο φωτοστέφανο του αγίου Ιωάννη του Νέπομουκ, τα οποία, σύμφωνα με το θρύλο, εμφανίστηκαν όταν πνίγηκε. Στην κορυφή του τρούλου του ναού είναι το σύμβολο του αγίου Ιωάννη, η γλώσσα, η οποία περιβάλλεται από ακτίνες. Επίσης, μερικά από τα παράθυρα έχουν σχήμα γλώσσας, όπως αυτά πάνω από τις εισόδους των παρεκκλησίων. Ένα άλλο παράθυρο έχει το σχήμα επισκοπικής μίτρας. Τέλος, ένα άλλο παράθυρο έχει σχήμα ισόπλευρου τριγώνου, το οποίο συμβολίζει την Αγία Τριάδα.Το κύριο ιερό βρίσκεται στην αριστερή πλευρά, τοποθετημένη σε μια ψηλή αψίδα η οποία φτάνει στο δεύτερο όροφο. Το τέμπλο διακοσμείται από τα αγάλματα πέντε αγγέλων, έργα του γλύπτη Γιαν Πάβλα Τσεχπάουερα, ο οποίος έχει φιλοτεχνήσει και τα αγάλματα των τεσσάρων ευαγγελιστών που βρίσκονται στο ναό. Τρεις από τους αγγέλους κουβαλούν μια σφαίρα η οποία είναι διακοσμημένη με πέντε αστέρια, τα οποία συμβόλιζαν τις πέντε ηπείρους στις οποίες ήταν διαδεδομένος τότε ο χριστιανισμός. Πάνω στη σφαίρα βρίσκεται το άγαλμα του Άγιου Ιωάννη του Νέπομουκ, το οποίο φιλοτέχνησε ο Ρέχορε Τένιχο. Το εσωτερικό του ναού δεν είναι διακοσμημένο με τοιχογραφίες.Η εκκλησία περιβάλλεται από διάδρομο ο οποίος έχει τη μορφή δεκάκτινου αστέρα. Ο αριθμός δέκα συμβολίζει τις δέκα κρήνες αφιερωμένες στη Παναγία σε ένα μοναστήρι στο Ζντάρ. Ο διάδρομος παρέχει προστασία στους προσκυνητές από τον κακό καιρό.
Εγιάλ Γκολάν

Ο Εγιάλ Γκολάν (Εβραϊκά: אייל גולן, γεν. 12 Απριλίου 1971) είναι Ισραηλινός τραγουδιστής. Εχει πουλήσει πάνω από 3 εκατομμύρια άλμπουμ στο Ισραήλ. Ένα μεγάλο μέρος από τα τραγούδια του μεταφράστηκαν από τα ελληνικά στα Εβραϊκά.

 Γεννήθηκε και μεγάλωσε στο Κfar Marmorek στο Ρεχοβότ. Όταν ήταν τεσσάρων ετών, οι γονείς του χώρισαν και μετακόμισε στο σπίτι της μητέρας του. Εργάστηκε στον τομέα των κατασκευών για πολλά χρόνια, και ήταν παίκτης της Hapoel Marmorek. ΓκολΤο πρώτο του σόλο άλμπουμ κυκλοφόρησε το 1995. Την επόμενη χρονιά κυκλοφόρησε το δεύτερο άλμπουμ «συναυλία». Αλλά η πραγματική δόξα και φήμη ήρθε με την κυκλοφορία του τρίτου του άλμπουμ - "Without You" (1997), το οποίο έγινε πλατινένιο στο Ισραήλ. Το 2014 συνελήφθη για φοροδιαφυγή και καταδικάστηκε να πληρώσει πρόστιμο που αντιστοιχεί σε 750.000 δολλάρια Η.Π.Α. και να προσφέρει κοινωνική εργασία επί τέσσερις μήνες. Πολυμέσα σχετικά με το θέμα Eyal Golan στο Wikimedia Commons
ΧΑΛ ΣΚ

Η ΧΑΛ ΣΚ (αγγλικά: HAL SC) είναι θεσμικός ινδικός ποδοσφαιρικός σύλλογος από το Μπανγκαλόρ. Πήρε την ονομασία του από την εταιρεία Hindustan Aeronautics Limited. Είναι ένας από τους κορυφαίους συλλόγους του Μπανγκαλόρ ενώ στο παρελθόν αγωνίστηκε στην Πρέμιερ Ντιβίζιον.

 H Χιντούσταν Αερονότικς (ΧΑΛ) τερμάτισε τρίτη στη Σέκοντ Ντιβίζιον της Νάσιοναλ Φούτμπολ Λιγκ το 2006 και προβιβάστηκε στην Πρέμιερ Ντιβίζιον. Αν και μόνο οι κορυφαίες δύο ομάδες της δεύτερης κατηγορίας κερδίζουν την προβολή, αλλά η Τάτα Φούτμπολ Ακάντεμι που τερμάτισε πρώτη στην κατάταξη δεν ήταν σε θέση να δημιουργήσει επαγγελματική ομάδα για την Πρέμιερ Ντιβίζιον. Ως εκ τούτου, προβιβάστηκε η ΧΑΛ μαζί με την Τσόρτσιλ Μπράδερς. Το 2009-10 η ΧΑΛ τερμάτησε 2η θέση της Ι-Λιγκ 2ντ Ντιβίζιον και προβιβάστηκε στην Ι-Λιγκ. Ήταν η δεύτερη ομάδα της νότιας Ινδίας στην Ι-Λιγκ μετά τη Βίβα Κεράλα. Στον τελευταίο αγώνα της περιόδου 2010-11 επικράτησε επί της περσινής πρωταθλήτριας Ντέμπο 4-2 αποφεύγοντας έτσι τον υποβιβασμό στην Ι-Λιγκ 2ντ Ντιβίζιον, με τον Σαβιέρ Βιτζάι Κουμάρ να πετυχάινει δύο γκολ. Την επόμενη περίοδο, 2011-12 υποβιβάστηκε.
Αλεσσάντρα Αμπρόζιο

H Αλεσσάντρα Κορίν Αμπρόζιο (πορτογαλικά: Alessandra Corine Ambrosio‎, 11 Απριλίου 1981) ευρέως γνωστή ως Αλεσσάντρα Αμπρόζιο είναι Βραζιλιάνα-Αμερικανίδα μοντέλο. Είναι περισσότερο γνωστή από τις επιδείξεις της εταιρείας εσωρούχων Victoria's Secret ως ένα από τα περίφημα «αγγελάκια» της. Το 2012 το περιοδικό Forbes την συμπεριέλαβε στη λίστα με τα πιο ακριβοπληρωμένα μοντέλα παγκοσμίως, με εισόδημα 6 εκατομμύρια δολάρια σε μια χρονιά.

 Το 2005 έγινε ζευγάρι με τον Αμερικανό επιχειρηματία Τζέιμι Μαζούρ. Αρραβωνιάστηκαν τρία χρόνια αργότερα και απέκτησαν δύο παιδιά: την Άνια Λουίζ Αμπρόζιο Μαζούρ (γενν. 24 Αυγούστου 2008) και τον Νόα Φίνιξ Αμπρόζιο Μαζούρ (γενν. 7 Μαΐου 2012). Το ζευγάρι ανακοίνωσε το χωρισμό του, τον Μάρτιο του 2018. Το 2020, η Αμπρόζιο πολιτογραφήθηκε Αμερικανίδα. Πολυμέσα σχετικά με το θέμα Alessandra Ambrosio στο Wikimedia Commons